**OBRAZLOŽENJE UZ POLUGODIŠNJI IZVJEŠTAJ**

**O IZVRŠENJU PRORAČUNA OPĆINE SVETI IVAN ŽABNO ZA RAZDOBLJE**

**01. SIJEČNJA DO 30. LIPNJA 2019. GODINE**

1. **PRAVNI OSNOV**

U skladu s odredbama članka 109. Zakona o proračunu („Narodne novine“ broj 87/08, 136/12 i 15/15) općinski načelnik podnosi predstavničkom tijelu na donošenje Polugodišnji izvještaj o izvršenju proračuna do 15. rujna tekuće proračunske godine. U skladu s odredbama članka 15. Pravilnika o polugodišnjem i godišnjem izvještaju o izvršenju proračuna (Narodne novine 24/13, 102/17) polugodišnji izvještaj o izvršenju proračuna sastavlja se za razdoblje od 1. siječnja do 30. lipnja tekuće proračunske godine. Polugodišnji izvještaj o izvršenju proračuna sadrži:

 1. Opći dio Proračuna koji čini račun prihoda i rashoda i Račun financiranja na razini odjeljka ekonomske klasifikacije, prihode i rashode prema izvorima financiranja i rashode prema funkcijskoj klasifikaciji, sažetak sadrži i raspoloživa sredstva iz prethodnih godina;

2. Posebni dio proračuna sadrži izvršenje po organizacijskoj i programskoj klasifikaciji; 3. Izvještaj o zaduživanju na domaćem i stranom tržištu novca i kapitala; 4. Izvještaj o korištenju proračunske zalihe; 5. Izvještaj o danim državnim jamstvima i izdacima po državnim jamstvima; 6. Obrazloženje makroekonomskih pokazatelja; 7. obrazloženje ostvarenja prihoda i primitaka, rashoda i izdataka; 8. Deficit/suficit općeg proračuna. Polugodišnji izvještaj o izvršenju proračuna objavljuje se na internetskim stranicama jedinice lokalne i područne (regionalne) samouprave i službenom glasilu jedinice.

1. **OBRAZLOŽENJE**

 **OPĆI DIO**

* 1. **PRIHODI POSLOVANJA**

U prvom polugodištu ukupni prihodi i primici ostvareni su u iznosu 7.296.196,78 kune što je 34,83 % godišnjeg plana prihoda za 2019. godinu. U odnosu na isto razdoblje prethodne proračunske godine ukupni prihodi ostvareni su u većem iznosu za 1.228.977,06 kuna.

Iskazani prihodi i primici podijeljeni su na prihode poslovanja ostvarene u razdoblju 1. siječnja do 30. lipnja u iznosu 7.244.555,58 kn što je 35,27% plana i prihode od prodaje nefinancijske imovine ostvarene u iznosu 51.641,20 kn ili 12,58% plana.

Prihode poslovanja čine prihodi od poreza (porez i prirez na dohodak, porezi na imovinu, porezi na robu i usluge). Najveći udio u ostvarenju prihoda i primitaka ima prihod od poreza i prireza na dohodak, odnosno ostvarenje u iznosu 5.608.436,50 kn, ili 66,37% plana, porez i prirez na dohodak iskazuje povećanje u odnosu na isto izvještajno razdoblje prethodne godine za 941.545,63 kune. Porezi na imovinu ostvareni su sa 60,64%, odnosno 268.732,45 kn odnose se na porez na kuće za odmor u iznosu 11.166,91 kunu, porez na korištenje javnih površina u iznosu 1.450,00 kn i porez na promet nekretnina u iznosu 256.115,54 kune. Porezi na robu i usluge ostvareni u iznosu 33.593,35 kn ili 30,54% plana, obuhvaćaju porez na potrošnju i porez na tvrtku koji je ukinut 2017. godine, no ostala su dugovanja.

 Pomoći iz inozemstva i od subjekata unutar općeg proračuna (pomoći proračunu iz drugih proračuna, pomoći od izvanproračunskih korisnika, pomoći iz državnog proračuna temeljem prijenosa EU sredstava). Tekuće pomoći iz drugih proračuna u iznosu od 102.699,07kn odnose se na doznačena sredstva iz županijskog proračuna za održavanje izbora za EU PARLAMENT. Kapitalne pomoći proračunu iz drugih proračuna ostvarene su za šestomjesečno razdoblje prethodne godine u iznosu od 494.288,53 kn, dok se pomoći u iznosu 257.132,79 kuna za prvo polugodište 2019. godine odnose se na pomoći Koprivničko-križevačke županije za sufinanciranje rekonstrukcije javne rasvjete i nerazvrstanih cesta (200.000,00 kuna) i pomoći za energetsku obnovu zgrade općine prema ZNS-u u iznosu 57.132,79 kuna. Tekuće pomoći od izvanproračunskih korisnika planirane su sa 200.000,00 kn za 2019. godinu, a u ovom razdoblju je ostvareno 27.948,57 kuna od Hrvatskog zavoda za zapošljavanje za radnike na javnim radovima, dok se ostvarenje od 10.000,00 kuna odnosi na dokumentaciju za sanaciju odlagališta otpada Fonda za zaštitu okoliša i enegetsku učinkovitost. Prihodi od imovine ( prihodi od financijske imovine, prihodi od nefinancijske imovine). Prihodi od nefinancijske imovine odnose se na prihode od zakupa i iznajmljivanja imovine koji su ostvareni u većem iznosu u odnosu na izvještajno razdoblje prethodne godine za 85.896,94 kuna, naknada za korištenje nefinancijske imovine u iznosu 143.982,39 kuna naplaćeno po rješenju HAKOM-a za korištenje parcela za prijelaz telekomunikacijskih kablova po zemljištima Općine Sveti Ivan Žabno, ostali prihodi od nefinancijske imovine odnosno naknada za zadržavanje nezakonito izgrađenih zgrada ostvarena je u manjem iznosu od istog izvještajnog razdoblja prethodne godine za 38.252,70 kuna jer su legalizacije nezakonito izgrađenih objekata već do sada u većoj mjeri provedene. Prihodi od upravnih i administrativnih pristojbi, pristojbi po posebnim propisima i naknadama (upravne i administrativne pristojbe, prihodi po posebnim propisima, komunalni doprinosi i naknade). Od prihoda po posebnim propisima doprinosi za šume ostvaren je sa 301.329,37 kuna, što je za 278.712,23 kn više od ostvarenja prethodne godine. Vodni doprinos (8%) ostvaren je sa 12.765,22 kune. Prihodi od prodaje proizvoda i robe te pruženih usluga ostvareni su sa 12.260,09 kuna, a odnose se na 10% nakade Hrvatskih voda za vođenje, naplatu i praćenje naknade za uređenje voda. Kazne, upravne mjere i ostali prihodi odnose se na troškove ovrha koji su uplaćeni u iznosu 5.194,06 kn. Prihodi od prodaje nefinancijske imovine (stanovi sa stanarskim pravom na dugoročnu otplatu i poljoprivredno zemljište izvršeni su sa 12.58% u ovom obračunskom razdoblju.

* 1. **RASHODI PRORAČUNA**

U prvom polugodištu 2019. godine ukupni rashodi i izdaci ostvareni su u iznosu 6.519.366,76 kuna što je 29,70% godišnjeg plana rashoda za 2019. godinu. U odnosu na isto razdoblje prethodne proračunske godine ukupni rashodi ostvareni su u većem iznosu za 2.679.871,14 kuna. Iskazani rashodi i izdaci podijeljeni su na rashode poslovanja ostvarene u razdoblju 1. siječnja do 30. lipnja u iznosu 4.266.603,10 kn što je 23,44 % plana i rashode za nabavu nefinancijske imovine ostvarene u iznosu 2.252.763,66 kn što je 60,15% plana. Uobičajeno je da su rashodi proračuna u prvom dijelu godine iskazani s manjom realizacijom na što utječe procedura donošenja i provođenja javne nabave, vremenski uvjeti za izvođenje građevinskih radova, postupci ishođenja dozvola i sl.

Također prema Pravilniku o polugodišnjem i godišnjem izvještavanju Polugodišnji izvještaj sadrži prihode i rashode prema izvorima financiranja koji su izvršeni za prvo polugodište 2019. godine (Tablica 2.), te rashode prema funkcijskoj klasifikaciji Tablica 3.

**POSEBNI DIO**

U skladu s odredbama članka 6. Pravilnika o polugodišnjem i godišnjem izvještaju o izvršenju proračuna (u nastavku Pravilnik) posebni dio proračuna sadrži izvršenje rashoda po organizacijskoj i programskoj klasifikaciji. Ta izvršenja se iskazuju u tablicama i sadrže brojčanu oznaku i naziv razdjela i glave, izvorni plan za proračunsku godinu, izvršenje za izvještajno razdoblje, indeks izvršenja za izvještajno razdoblje u odnosu na plan za proračunsku godinu. U posebnom dijelu nije predviđeno ostvarenje raspoloživih sredstava iz prethodne godine.

 Realizacija rashoda po organizacijskoj klasifikaciji prikazuje rashode prema organizaciji, odnosno rashode Općinskog vijeća i Jedinstvenog upravnog odjela. Rashodi Općinskog vijeća izvršeni su sa 41,23% plana ili u iznosu od 256.834,54 kune, a rashodi Jedinstvenog upravnog odjela izvršeni su sa 29,36% plana u iznosu od 6.262.532,22 kune.

 U skladu s planom proračuna Općinsko vijeće i Jedinstveni upravni odjel nositelji su projekata i aktivnosti, te prate njihovu realizaciju i daju obrazloženje programa i postignutih rezultata kako slijedi u nastavku po programskoj klasifikaciji.

1. RAZDJEL 001 OPĆINSKO VIJEĆE

 *1.1 Program 1000 Financiranje redovne djelatnosti*

Rashodi su predviđeni za provođenje programa rada Općinskog vijeća, planirani su u iznosu 563.800,00 kn, a u izvještajnom razdoblju 1.siječnja do 30. lipnja 2019. godine izvršeni su u iznosu 187.016,19 kn ili s 33,17% planiranog iznosa.

 Ovaj program sastoji se od sljedećih aktivnosti/tekućih projekata:

-Aktivnost A100001 Materijalni rashodi u ostvarenom iznosu od 118.678,56 kn ili 31,99% planiranog iznosa odnosi se na troškove vijeća, rashode za reprezentaciju, te na rashode protokola – vijence;

-Aktivnost A100002 Političke stranke u ostvarenom iznosu od 11.338,38 kn, odnosno 49,73% plana odnosi se na isplatu političkim strankama odnosno vijećnicima prema Odluci o financiranju političkih stranaka;

-Aktivnost A100003 Sponzorstva ostvarena je u iznosu 1.500,00 kn ili 7,50% planiranog iznosa, a odnosi se na pehare za vatrogasna natjecanja.

-Aktivnost A100005 Materijalni rashodi i rashodi za usluge ostvarena je u iznosu 55.499,25 kn ili 37,46% plana, odnosi se na intelektualne i osobne usluge – i to geodetsko katastarske usluge i usluge odvjetnika i pravnog savjetovanja.

 *1.2. Program 1000 Prostorni plan*

*-*Aktivnost A100002 ZZPU-Izrada izvješća o stanju u prostoru nema ostvarenja u izvještajnom razodoblju, Kapitalni projekt K100001 Izmjene i dopune prostornog plana izvršen je sa 17.500,00 kuna.

 *1.3. Program 1002 Sufinanciranje športa, kulture i religije*

*-*Aktivnost A100009 Održavanje Svetoivanjskih dana ostvarena je sa 52.318,35 kuna.

RAZDJEL 002 JEDINSTVENI UPRAVNI ODJEL

Rashodi su predviđeni za provođenje programa Jedinstvenog upravnog odjela.

*2.1.* *Program 1000 Financiranje redovne djelatnosti*

-Aktivnost A100004 Rashodi za zaposlene izvršena je u iznosu od 447.196,26 kn ili 31,99% plana, a odnosi se na bruto plaće za redovan rad, ostale rashode za zaposlene i doprinose na plaće;

-Aktivnost A100005 Materijalni rashodi i rashodi za usluge ostvarena je u iznosu 389.247,54 kn ili 60,86% planiranih sredstava. Rashodi se odnose na troškove stručnog usavršavanja zaposlenika, uredskog materijala, energiju, materijal i dijelovi za tekuće i investicijsko održavanje, sitni inventar, usluge telefona, pošte i prijevoza, usluge tekućeg i investicijskog održavanja , usluge promidžbe i informiranja, komunalne usluge, intelektualne i osobne usluge, računalne usluge, ostale usluge,članarine, pristojbe i naknade,ostali nespomenuti rashodi poslovanja, bankarske usluge i usluge platnog prometa.

 -Aktivnost A100008 Opremanje jedinstvenog upravnog odjela ostvarena je sa 23.711,69 kuna, ili 67,75% plana, ostvarenje se odnosi na nabavu računalnog programa registar e-ugovora i javna nabava i nabavu računala.

*2.2.Program 1000 Vodovod*

Program obuhvaća aktivnosti:

-Kapitalni projekt K100007 Donacije Vodnim uslugama d.o.o. koji je ostvaren iznosom od 586.023,61kn ili 29,30% plana, a odnosi se na izgradnju vodoopskrbne mreže na lokaciji Sveti Ivan Žabno – jug, Habijanci, Cirkvena i vodotornja u Svetom Ivanu Žabnu.

 *2.3.-* *Program 1001 Izgradnja cesta*

 Rashodi ovog programa su ostvareni u iznosu 1.086.595,32 kuna ili 41,57% plana. Program obuhvaća sljedeće aktivnosti:

-Aktivnost A100001 Modernizacija nerazvrstanih cesta na području općine Sveti Ivan Žabno izvršena je iznosom od 1.015.985,24 kune, odnosi se na asfaltiranje cesta na području Lanišća, Novog Gloga i Cepidlaka.

-Aktivnost A100002 Putna i kanalska mreža izvršena je sa 56.245,46 kuna ili 35,35%.

-Aktivnost A100003 Tekuće održavanje mostova izvršena je sa 3.864,62 kuna ili 12,88%.

-Aktivnost A100004 Sufinanciranje modernizacije lokalnih cesta nije imala izvršenja u šestomjesečnom periodu 2019.

-Aktivnost A100005 Snimanje i ucrtavanje nerazvrstanih cesta izvršena je u iznosu 10.500,00 kuna ili 21,00%.

 *2.4.Program1002 Izgradnja komunalne infrastrukture*

 -Kapitalni projekt K100001: Kanalizacija izvršen je sa 109.000,00 kuna, a odnosi se na izradu projektne dokumentacije za izgradnju kanalizacije aglomeracije na području općine Sveti Ivan Žabno-Idejni projekt.

-Kapitalni projekt K100005 Sanacija odlagališta Trema-Gmanje izvršen je sa 22.500,00 kuna ili 28,13%, o odnosi se na projektni prijedlog sanacije tvrtke Pangeo projekt.

-Tekući projekt: Financiranje izrade popratne dokumentacije za korištenje EU sredstava, ostvareno u izvještajnom razdoblju 1-6 2019. sa 117.499,99 kuna, a odnosi se na usluge vođenja projekta i izrade dokumentacije za sanaciju odlagališta, izgradnju vrtića i energetsku obnovu zgrade Općine.

 *2.5. Program1003: Održavanje programa komunalne infrastrukture*

-Aktivnost A100001 Održavanje javne rasvjete izvršena je sa 364.944,06 kuna;

-Aktivnost A100002 Održavanje javnih površina i odvoz smeća izvršena je sa 137.422,10 kuna;

-Aktivnost A10004 Modernizacija nogostupa ostvarena je u šestomjesečnom razdoblju 2019. godine sa 130.740,51 kn, radovi su izvedeni na Trgu Karla Lukaša i Križevačkoj ulici.

-Aktivnost A100005 Održavanje nerazvrstanih cesta sadrži materijal i dijelove odnosno kamen i uslugu tekućeg i investicijskog održavanja, za razdoblje 1-6 2019. godine izvršeno je 60.953,09 kuna.

 *2.6. Program: Održavanje građevinskih objekata*

-Aktivnost 100001 Tekuće održavanje građevinskih objekata izvršena je sa 406.359,28 kuna, odnosi se na održavanje domova i zgrada u vlasništvu općine.

-Aktivnost A100002 Aktivnost: Uređenje autobusnih stajališta – nije bilo izvršenja u šestomjesečnom razdoblju.

-Aktivnost: Legalizacija građevinskih objekata izvršena je sa 27.755,86 kuna, a odnosi se na naknade Hrvatskih voda prilikom legalizacije i naknade za nezakonitu izgradnju za nelegalizirane domove na području općine.

 *2.7. Program: Gradnja objekata u vlasništvu općine*

-A100006 Aktivnost: Energetska obnova zgrade Općine izvršena je sa 30.6.2019. godine u iznosu 258.097,13 kuna.

-T100005 Tekući projekt: Obnova društvenih domova u vlasništvu općine u ovom izvještajnom razdoblju ostvaren je sa 57.242,42 kune.

*2.8. Program: Ostala kapitalna ulaganja*

*-*Kapitalni projekt: Otkup zemljišta ostvaren je sa 335.000,00 kuna, a odnosi se na kupnju zemljišta koje će se koristiti za poslovno-stambenu zonu i izgradnju kanalizacije, otkup je izvršen od Katice Sabo i sestara Križanec.

  *2.9. Program 1000 Geodetsko katastarska izmjera*

 Ovaj program sastoji se od sljedećih aktivnosti:

-Aktivnost A100003 Sudske pristojbe izvršena je u iznosu 200,00 kuna.

 *2.10. Program 1000 Školstvo*

-Aktivnost A100002 Tekuće donacije školi ostvarena je sa 8.240,00 kuna;

-Aktivnost A100004 Stipendije i školarine odnosi se na stipendiranje sada 19 studenata, a ostvarenje iznosi 56.000,00 kn ili 80,00% plana;

-Aktivnost A100005 Sufinanciranje cijene prijevoza studenata izvršena je u postotku 28,64 % plana ili 1.718,10 kn, plaćanje prijevoza studenata HŽ-u;

-Tekući projekt T100001 Dječje igralište, ostvaren je u ovom izvještajnom razdoblju sa 80.020,00 kn, a odnosi se na održavanje dječjih igrališta u Brezovljanima i kod O.Š.“ Grigor Vitez“.

-Tekući projekt T100002 Naknada logopedu za rad s djecom ostvaren je u ovom izvještajnom razdoblju iznosom od 18.852,65 kn ili 44,89% plana.

*2.11. Program 1001 Program predškolskog odgoja*

Pravni temelj je Zakon o predškolskom obrazovanju (Narodne novine“, broj 10/97, 107/07 i 94/13), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece. Cilj predškolskog odgoja je holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi.

Rashodi programa ostvareni su u iznosu 49.273,60 kn ili 42,96% plana, a program se sastoji od sljedećih aktivnosti:

 -Aktivnost A100001 Financiranje redovne djelatnost, odnosi se na plaću djelatnice male škole, naknadu za prijevoz, te sufinanciranje male škole gdje je ostvarenje 49.273,60 kn ili 42,96% plana.

-Kapitalni projekt izgradnja dječjeg vrtića nije imao ostvarenja u ovom razdoblju.

 *2.12*. *Program 1002 Sufinanciranje športa kulture i religije*

 Ovaj program obuhvaća sufinanciranje športa, kulture i religije i ostvaren je sa 176.520,00 kn odnosno 43,59% plana. Sastoji se od aktivnosti:

 -Aktivnost A100008 Etnografska zbirka, po ovoj aktivnosti nije bilo ostvarenja;

-Aktivnost A100010 Gradska knjižnica, odnosi se na sufinanciranje bibliobusa i iznos ostvarenja je 9.000,00 kn ili 56,25% plana;

 -Aktivnost A100013 Tekuće donacije vjerskim zajednicama obuhvaća donacije župnim uredima (vjerskim zajednicama) u općini Sveti Ivan Žabno, a ostvarena je sa 51.520,00 kuna.

-Aktivnost A100017 Sredstva za sport izvršena je u iznosu 116.000,00 kuna, a prema sklopljenim Ugovorima.

 *2.13. Program 1000 Sufinanciranje udruga*

-Aktivnost A100004 Sufinanciranje projekata i programa udruga-kultura izvršen je sa 30.000,00 kuna ili 50% izvršenja plana, a prema sklopljenim ugovorima i provedenom natječaju.

*2.14.Program 1004 Program potpora u obrazovanju*

-Aktivnost A100001 Sufinanciranje smještaja u vrtić izvršeno je sa 102.975,00 kuna.

 *2.15. Program 1000 Programi socijalne skrbi i zdravstva*

 Pravni temelj ovog programa je Zakon o socijalnoj skrbi („Narodne novine, broj 157/13 i 152/14, Plan javnih potreba u socijalnoj skrbi na području Općine Sveti Ivan Žabno za 2019. godinu, a sastoji se od sljedećih aktivnosti:

-Aktivnost A100001 Briga o starijim osobama i umirovljenicima izvršena je u iznosu 13.468,98 kn ili 53,71% ostvarenja, a odnosi se na putne troškove geronto domaćice koja obilazi nemoćne na području općine Sveti Ivan Žabno kao i sufinanciranje plaće.

-Aktivnost A100002 Briga o socijalno ugroženim skupinama odnosi se na troškove stanovanja i troškove i jednokratnu pomoć obitelji slabijeg imovnog stanja.

 -Aktivnost A100007 Provođenje natalitetnih mjera izvršena je u iznosu 43.500,00 kn odnosno 72,50% planiranih sredstava, odnosi se na porodiljne naknade, po svakom rođenom djetetu isplaćuje se 2.000,00 kn, a prema Odluci Općinskog vijeća;

-Aktivnost A100008 Sufinanciranje zdravstvene zaštite odnosi se na deratizaciju i dezinsekciju na području općine Sveti Ivan Žabno u iznosu ostvarenja od 67.307,50 kuna, te 3.255,00 kuna, plaćanje dežurstva ljekarni.

*2.16. Program1000 Program humanitarnih udruga*

Ovaj program izvršen je u iznosu 42.352,50 kn ili 72,36% plana, sastoji se od sljedećih aktivnosti:

-Aktivnost A10001 Ostale humanitarne aktivnosti izvršena je sa 32.352,50 kuna, a odnosi se na tekuće donacije Crvenom križu-zakonska obveza.

-Aktivnost A100002 Zaštita socijalno osjetljivih kategorija društva izvršena je u iznosu 10.000,00 kn. Udruzi dragovoljaca domovinskog rata „Graničarska uzdanica“doznačeno 5.000,00 kn, Klubu liječenih alkoholičara doznačeno je 2.000,00, te Udruzi invalida Križevci 3.000,00 kuna.

 *2.17. Program 1000 Poticanje poljoprivrednih gospodarstava i poljoprivrede*

U ovom obračunskom razdoblju nije bilo izvršenja.

*2.18. Program 1000 Program zaštite od požara i spašavanje*

Program je ostvaren u iznosu 203.000,00 kn ili 47,71% plana, a sastoji se od aktivnosti:

-Aktivnost A100001 Ostale tekuće donacije - VZ Sveti Ivan Žabno, ostvarenje je sa 189.000,00 kn, a odnosi se na sredstva doznačena Vatrogasnoj zajednici, a prema Zakonu o vatrogastvu („Narodne novine“ broj 139/04- pročišćeni tekst, 174/04 i 38/09, 80/10);

-Aktivnost A100002 Civilna zaštita ostvarena je u iznosu 4.000,00 kuna,

-Aktivnost A100003 Financiranje Hrvatske gorske službe spašavanja, ostvarena je u iznosu 10.000,00 kuna.

-Aktivnost A100005 Ostale tekuće donacije u naravi – vatrogasna oprema nije imala ostvarenja u prvom polugodištu 2019. godine.

 *2.19*. *Program 1002 Program društveni domovi*

Sastoji se od sljedećih aktivnosti:

-Aktivnost A100001 Tekuće i investicijsko održavanje društvenih domova ostvarena je u iznosu 185.556,97 kn ili 84,34% plana, a odnosi se na radove na društvenim domovima u Brezovljanim, Svetom Ivanu Žabnu, Tremi-Dvorišće, Cirkveni.

 *2.20. PROGRAM 1004 Program zaštita i zbrinjavanje životinja*

-Aktivnost: Higijeničarska služba i zaštita životinja ostvarena je sa 3.125,00 kuna u prvom polugodištu 2019. godine.

 *2.21. Program 1007 Nabava opreme*

-Aktivnost A100012: Kupnja mosne vage ostvarena je sa135.349,45 kuna.

-Aktivnost: Komunalna oprema za održavanje javnih površina izvršena je sa 409.877,73 kuna, a odnosi se na kupnju bagera i motornog puhača.